Oryctomorphus

Se systematisk inndeling

Oryctomorphus er en slekt av biller som hører til familien skarabider (Scarabaeidae). Denne gruppen blir regnet til underfamilien hornbiller (Dynastinae) men ligner ikke så påfallende på de mer velkjente, store artene i underfamilien.

Utseende 
Nokså små, brede, blanke hornbiller.
I motsetning til de fleste andre medlemmene i denne gruppen er de flerfargede. Pronotum er svart, kraftig punktert, dekkvingene er mønstret i svart og gult eller svart og rødt. Hannene mangler horn og antennene har ganske store antenneblader (lameller).

Levevis 
Larvene lever i jorda, for det meste av råtnende plantemateriale, men de kan også ete røttene på ulike planter. Disse billene lever for det meste i tørre fjellområder. De voksne billene er nattaktive.

Utbredelse 
Slekten er utbredt i det sørlige Sør-Amerika (i alle fall Chile).

Systematisk inndeling 
Slekten blir noen ganger plassert i gruppen praktskarabider (Rutelinae).

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Pentodontini Mulsant, 1842 
 Slekten Oryctomorphus Guérin-Méneville, 1830
 Oryctomorphus bimaculatus Guérin-Méneville, 1830
 Oryctomorphus laevipennis Germain, 1855
 Oryctomorphus maculicollis Guérin-Méneville, 1838

Eksterne lenker 
 
 Bilder av Oryctomorphus bimaculatus, hanner:  og  
 Bilde av Oryctomorphus maculicollis, hann
 Bilde av Oryctomorphus laevipennis
 Dynastidae du monde- sjekkliste over artene 
 Generic Guide to New World Scarab Beetles - Oryctomorphus 

Hornbiller
Praktskarabider
Biller formelt beskrevet i 1830
Dyr formelt beskrevet av Félix Édouard Guérin-Méneville
Chiles insekter